# LogoGTFNEWPREŠOVSKÁ UNIVERZITA V PREŠOVE

# Gréckokatolícka teologická fakulta

## Ulica biskupa Gojdiča 2, 080 01 Prešov

##

tel.: *00421 51 77 25 166, 0904 738 416, 0905 388 824*  fax: *00421 51 77 33 840*

web: *www.unipo.sk/greckokatolicka-teologicka-fakulta,* e-mail: *gtfpu@unipo.sk*

V Prešove, 6. novembra 2023

**Vážený pán**

**Dr. h. c. prof. PhDr. Peter Kónya, PhD.**

**Rektor PU v Prešove**

**Ulica 17. novembra č. 15**

**080 01 Prešov**

*VEC*: Návrh na udelenie zlatej medaily

Vážený pán rektor,

v zmysle *Zásad udeľovania čestných titulov a ocenení na Prešovskej univerzite v Prešove* *čl. 9*, **navrhujem na udelenie zlatej medaily** za Gréckokatolícku teologickú fakultu PU v Prešove **prof. ThDr. Marka Petra, PhD.**, za úspešnú vedeckú a výchovno-vzdelávaciu prácu, ktorá prispela k zvýšeniu vedeckého a vzdelávacieho kreditu univerzity v domácom i medzinárodnom rozmere.

***Zdôvodnenie*:**

Profesor Marek Petro, vedúci Katedry systematickej teológie GTF PU v Prešove od r. 2017 každoročne (až doposiaľ, nevynímajúc rok 2023) edituje a vydáva medzinárodný vedecký elektronický recenzovaný zborník *COLLECTANEA LECTIONUM THEOLOGICARUM*.

Uverejnené štúdie sú v rámci teologického priestoru svojou povahou interdisciplinárneho cha­rakteru, z viacerých teologických oblastí, ako sú: dogmatická teo­lógia, morálna teológia, liturgika, cirkevné právo, pastorálna teoló­gia, homiletika, sociálna náuka Cirkvi a iné. Autormi jednotlivých vedeckých štúdií sú renomovaní odborníci z daných teologických oblastí z domácej Alma Mater i z vonkajšieho prostredia, nevynímajúc zahraničné.

Obsahy jednotlivých publikovaných čísel *COLLECTANEA LECTIONUM THEOLO-GICARUM* vytvárajú priestor pre akademickú diskusiu vedeckých pracovníkov, pedagógov, doktorandov, študentov i širšej odbornej verejnosti doma i v zahraničí.

Jednotlivé čísla vyššie uvedeného zborníka taktiež umožňujú publikovať vedecko-pedagogickým pracovníkom parciálne výsledky dosiahnuté pri riešení domácich i zahranič-ných grantoch.

Prof. ThDr. Marek Petro, PhD. pôsobí na GTF PU v Prešove od roku 1997. Počas doterajšej vedecko-pedagogickej činnosti má nemalé zásluhy pre rozvoj univerzity a jej dobré meno. Potvrdzujú to, okrem iného, kvalitné publikačné výstupy, organizovanie medzinárodných i domácich vedeckých podujatí, či riešenie početných grantových projektov. Ako dlhoročný predseda AS GTF PU v Prešove a neskôr ako prodekan GTF PU v Prešove pre vedeckú činnosť a vonkajšie vzťahy sa výrazným spôsobom pričinil o rozvoj fakulty, ako aj o budovanie jej prestíže vo vonkajšom prostredí.

doc. ThDr. Peter Tirpák, PhD.

 dekan